พระเจ้าช่วย มีรถม้าอยู่ที่ลานบ้าน
เราจะใช้มันทำอะไรเหรอ
ผมเห็นมันลงโฆษณาในอินเทอร์เน็ต
ผมคิดกับตัวเองว่า "รู้อะไรไหม"
"ฉันอยากได้มัน"
คุณมีแผนจะใช้มันทำอะไร
ให้เธอดูดวงให้คุณไหม
เธอดูดวงก็ได้ ให้เธอช่วยหาเงินบ้าง ว่าไหม
- เธอจะอ่านลายมือคุณ - เอาเลย
เอ่อ นี้ใหญ่มากเลย เพราะงั้น…
เดี๋ยวนะ
หนึ่ง สอง สาม สี่
หนูดูดวงได้ หนูจะมีลูกแปดคนหรือไม่ก็เจ็ดคน
พ่ออายุยืนค่ะ
อายุยืน ใช่
เพราะงั้นพ่อจะมี… พ่อจะมีลูกอีกคนนึง
มีลูกอีกคนนึงเหรอ
เอาละ เอามา 20 ปอนด์
อะไรนะ ค่าอะไร
เธอดูดวงให้คุณข้างหน้ารถม้ายิปซี
เร็วเข้า ขอบคุณค่ะ
หนูหวังว่าพอหนูโตขึ้น หนูจะมีเงินเยอะๆ
เพราะหนูอยากมีลูกเยอะๆ
แต่เหตุผลก็คือ รู้ไหมว่าหนูจะแต่งงานกับใคร
ฉันอาจจะแต่งงานกับ…
อย่าพูดถึงเรื่องนี้กันดีกว่าค่ะ
(อยู่บ้านกับครอบครัวฟิวรี่)
(มอร์คัมบ์)
(โรงแรมมอร์คัมบ์)
เชื่อไหมล่ะ ลูกสาวพ่อจะอายุครบ 16 ปีเร็วๆ นี้
รู้สึกยังไงบ้าง
ดีมากค่ะ
ผมดีใจที่เวเนซุเอลา กลายเป็นผู้หญิงในแบบที่เธอเป็น
พวกเขาเปลี่ยนจาก การเป็นเด็กน้อยในอ้อมแขนเรา
เป็นผู้หญิง เดินไปเดินมา ใส่ส้นสูงหกนิ้วกับกระโปรงสั้น
แบบ "เกิดอะไรขึ้น" ช่วงเวลานั้นหายไปไหน ผมก็ไม่รู้
เธอกลายเป็นผู้หญิงที่หน้าตาดีมากๆ และก็ใช่ เป็นอะไรที่น่ายินดีมาก
พ่อจำตอนที่แม่ของลูกอายุ 16 ได้ เธอเริ่มคบกับพ่อ จริงๆ แล้วน่ะ
ภายในสองสามปี
ก็อาจแต่งงานและมีลูกได้ ซึ่งอาจเกิดขึ้นได้
ไม่ได้บอกว่าจะเป็นแบบนั้น แต่มันอาจเกิดขึ้นได้
ค่ะ เป็นแบบนั้นก็คงดี ใช่ไหมคะ
กับใครก็ดีทั้งนั้น
แล้วลูกจะทำอะไรกับชีวิตลูก ลูกชอบเล่นติ๊กต็อกใช่ไหม
หนูอาจจะหายตัวไปก็ได้ แล้วทุกคนก็จะลืมหนู
ลูกมีโอกาสที่จะหายตัวไป ใช่ และไม่ใช้ชีวิตแบบนั้นเลย
ใช่ค่ะ
เพราะงั้นถ้าไม่ชอบ ก็อย่าไล่ตามมัน
ไม่ค่ะ หนูทำแบบนั้นก็เพราะแม่อยากให้หนูทำ
ลูกมีชีวิตอยู่เพื่อแม่ไม่ได้ ลูกต้องมีชีวิตอยู่เพื่อตัวเอง
ถ้าลูกไม่อยากทำ พ่อจะพูดกับเธอ "อย่ายุ่งกับลูก ลูกไม่อยากทำมัน"
ลูกชอบมัน
- ลูกชอบมัน - ค่ะ
- ใช่ไหม พูดความจริงมาสิ - ใช่ค่ะ
เพราะงั้นเห็นได้ชัดว่า ทำความเข้าใจกับมัน
ลูกอยากดัง และชอบโพสต์วิดีโอ
"ดูผู้ติดตามของฉันสิ มีตั้ง 600 ล้านคนในติ๊กต็อก"
ผมรู้สึกว่าเวเนซุเอลาควรทำอะไรก็ได้ ที่ทำให้เธอมีความสุข
เธอเกิดมาในชีวิตครอบครัวคนดัง เธอไม่รู้จักอะไรที่แตกต่างไปจากนี้
ฉะนั้นเธอควรใช้เวทีนั้นเพื่อประโยชน์ของเธอ
ถ้าเธออยากเป็นอินสตาแกรมเมอร์ หรือไม่อยากเป็นอะไรเลย
ผมก็จะมีความสุขกับเธอ
เพราะเธอเป็นลูกสาวผมและผมก็ภูมิใจในตัวเธอ
ปารีส!
คะ
ทำอะไรน่ะ
จัดที่นอนค่ะ
เราต้องคุยกันหน่อยว่าพ่อวางแผนอะไรไว้
ผมกับเพื่อนๆ เราจะเดินทางไปเที่ยวกัน
จอห์น โอโกรตส์ไปแลนด์สเอนด์
เราจะออกจากที่นี่ไปจอห์น โอโกรตส์
ตั้งแคมป์ที่นั่นกันในคืนนั้น นอนตื่นกันในวันรุ่งขึ้น
นั่นสกอตแลนด์หรือลอนดอน
สกอตแลนด์ สุดสกอตแลนด์เลย
- แลนด์สเอนด์อยู่ในลอนดอนใช่ไหม - แลนด์สเอนด์อยู่ที่คอร์นวอลล์ ใช่
จะใช้เวลากี่วัน
ผมว่าคงจะสามหรือสี่วัน
ก็ดีนะ มันคือความทรงจำ คุณพูดมาหลายปีแล้วว่าจะไปเที่ยว
ผมเคยไปครั้งนึงกับพรินซ์เมื่อปี 2014
ใช่ แต่แค่สองสามวันเอง เขายังเป็นเด็กน้อยอยู่เลย
เขาใส่ผ้าอ้อมเหมือนริโกตอนนี้
เราจะขับรถพาสซาตไปกัน
- คุณคิดว่ามันจะพาคุณไปถึงสกอตแลนด์เหรอ - คิดว่างั้นนะ ใช่
ฉันดีใจที่ไม่ได้ไปเที่ยววันหยุดนั้นด้วย
- ทำไมไม่ไปด้วยกันล่ะ - ไม่ละ ขอบคุณ
เราเอารถแลนด์ครุยเซอร์กับรถพ่วงไปด้วยก็ได้
- ฉันอาบน้ำทีหลังผู้ชายหกคนได้ - ใช่เลย
ใช่ ไม่ละ ขอบคุณ
ฉันคิดว่าการที่ไทสันทำตัวให้ยุ่งไว้ มันเป็นผลกับตัวเขา
มันทำให้เขามีเวลาได้ทำบางอย่างกับลูกชายเขา
ทำกิจกรรมดีๆ กับครอบครัวและเพื่อนๆ
มันทำให้สมองของเขาไม่ว่าง ไม่คิดเรื่องชกมวย
และทำให้สุขภาพจิตของเขาไม่แปรปรวน
เอาละ พร้อมไปเที่ยวกันหรือยัง
แล้วเจอกันนะ ที่รัก
- ผมรักคุณมากเลย - อย่าจั๊กจี้ฉัน
- พ่อรักเธอ - แล้วเจอกัน พรินซ์ ทำตัวดีๆ นะ
อย่าลงไปว่ายน้ำเล่นในน้ำที่นั่นนะ ไทสัน
- ไม่หรอก ไปเถอะ เราทุกคนพร้อมหรือยัง - แล้วเจอกัน
เอาละ ทราบแล้วเปลี่ยน ไปกันเถอะ พวกเรา ลุย!
คนที่อยู่ในทริปนี้ เรามีบิ๊กจอห์น
และลิตเติลจอห์น หลานชายและปู่
และก็มีเดฟกับลิตเติลเดฟ
โอเวนกับลิตเติลโอเวน
และก็มีแมตต์กับลิตเติลแมตต์
เขาชื่อหลุยส์ แต่เราจะเรียกว่าลิตเติลแมตต์
และก็มีเบ็นที่ไปคนเดียว
มีใครกางเต็นท์ตั้งแคมป์ไหม
ฉันกับจอห์นบอย
เอาละ ปิดวิทยุได้แล้ว พรินซ์ พ่อมีอะไรจะคุยกับลูกหน่อย
นี่จะเป็นโอกาสที่ดีที่พ่อกับลูก จะได้กระชับความสัมพันธ์กัน ใช่ไหม
พ่อพูดเหมือนคนอ่อนแอเลย
ผมหวังอยู่ว่าจะได้คุยกับพรินซ์ และทำความรู้จักเขาให้มากขึ้นอีกนิด
และเจาะลึกเข้าไปในความรู้สึก และความสามารถทางจิตใจของเขา
จำครั้งก่อนที่เราทำแบบนี้กันได้ไหม
ลูกจำอะไรได้บ้างไหม
จำไม่ได้ เพราะตอนนั้นผมเพิ่งสี่ขวบ
แต่ทุกวันนี้เด็กทุกคนเหมือนกันหมด
พวกเขาคุยด้วยยาก
พวกเขาชินกับการเล่นคอมพิวเตอร์ หรือไม่ก็ดูโทรศัพท์ทั้งวัน
อาหารโปรดของลูกคืออะไร พรินซ์
อาหารอินเดีย
อาหารอินเดียเหรอ แล้วอาหารอินเดียจานโปรดของลูกคืออะไร
แกงกุรุหม่าไก่ ข้าว และมันฝรั่งทอด
เหรอ
เขาจะสนใจแกงกุรุหม่าไก่ทำไม
ทุกคนสนใจแกงกุรุหม่าไก่ มันอร่อยมาก บอกตามตรง
แต่ผมไม่รู้ว่าทำไมเขาถึงสนใจ
ลูกชอบทำกิจกรรมอะไร
ไม่รู้
บางครั้งผมก็คิดว่า "ลูกมีอะไรในใจหรือเปล่า"
การพยายามคุยกับพรินซ์
บางครั้งก็เหมือนพยายามคุยกับสิ่งไม่มีชีวิต
ใช่ เรากำลังไปได้สวย หนุ่มจอห์นบอย
นายสนุกกับมัน นั่นคือสิ่งสำคัญ
ปู่คงเบื่อน่าดูถ้ามาคนเดียว แล้วขับรถตามรถพวกนี้ขึ้นๆ ลงๆ
คงทำแบบนั้นไม่ได้แน่ ว่าไหม ดีแล้วที่นายมาด้วย บอกตามตรง
จอห์นบอยเป็นหลานผม เขาเป็นนักมวยฝีมือดี
เขาฝึกซ้อมมวยมาสองสามปีแล้ว
เป็นเด็กดีมาก
เขาไม่สนใจผู้หญิง ไม่ชอบไปเที่ยวกับเพื่อนๆ ไม่สนใจอะไรแบบนั้น
เขาสนใจแต่เรื่องชกมวย
ตอนที่ผมเริ่มเข้ายิมครั้งแรก ผมคิดว่า "โอ้ นี่มันยากนะ"
ตอนนี้เห็นได้ชัดว่าผมเข้ายิมไม่เคยหยุด
- มันเป็นความเคยชินไปแล้ว - ใช่
มันเป็นแบบนั้น
ไม่ได้ไปยิมแค่วันเดียว ผมก็รู้สึกเหมือนเป็นคนขี้เกียจแล้ว
รู้อะไรไหม ทั้งหมดนี้ดีสำหรับนายอยู่แล้ว
นายไม่ได้อยู่เฉยๆ นั่งในรถพ่วงวันแล้ววันเล่า
ผมคงพอใจกับการอยู่ที่นี่สักเดือนนึง
ผมเข้ากับปู่ได้ค่อนข้างดี
เขาเป็นคนดี พูดตรงไปตรงมา
ถ้าเขาคิดยังไงกับคุณ เขาจะพูดออกมาเลย
การเป็นฟิวรี่ ผมชอบนะ
ไทสันเป็นเหมือนพ่ออีกคนของผม
และสักวันนึงผมอยากเป็นนักมวยที่เหมือนไทสัน
แชมป์รุ่นเฮฟวีเวตคนต่อไปของโลก
- พรินซ์ - ว่าไง
- พอไปถึงที่นั่น เราก่อกองไฟกันดีไหม - ดี
เราจะใช้เต็นท์ของพรินซ์เป็นฟืน
ฉันจะบอกให้ว่าเราจะใช้อะไรเป็นฟืน จมูกนายไง
ฉันว่าเราน่าจะใช้คางของนายนะ
จัดไป
การเลี้ยงดูผมกับพรินซ์เหมือนกันเป๊ะเลย
เรากิน เรานอน เราฝึกซ้อม เราทำอยู่แค่นั้น
เว้นแต่เขาอยู่ในคฤหาสน์ แต่ผมอยู่ในรถพ่วง แค่นั้นครับ
- ดีจังที่พวกเขาไปกันแล้ว ใช่ไหม - ใช่ค่ะ
ได้อยู่แบบสงบๆ กันสักสองสามวัน ว่าไหม มันดีสำหรับพ่อกับพรินซ์
จริงๆ แล้วพรินซ์อยู่ในวัยที่เบื่อไปหมด ใช่ไหม
เขาไม่รู้จริงๆ ว่าตัวเองอยากทำอะไร
แม่แค่คิดว่ามันคงจะดีที่เขาจะแบบว่า
เปลี่ยนมากระชับความสัมพันธ์กับพ่อของลูกบ้าง
- แม่รู้ว่ามันฟังดูงี่เง่า… - มันต้องเยี่ยมมากแน่
ถ้าพ่อของลูกไม่ฆ่าเขานะ
ลูกคิดว่าพวกเขาจะอยู่ด้วยกันได้นานแค่ไหน ก่อนที่จะมีปัญหากัน
ไม่รู้ค่ะ หนูว่าสักครึ่งชั่วโมงได้มั้ง
(จุดพักรถ เอ็ม 6 ทีเบย์)
(ยี่สิบเก้านาทีต่อมา)
เรามีปัญหาแล้ว ฮิวสตัน เรามีปัญหาแล้ว
กลับเข้าไปในรถไม่ได้
พ่อ ใช่ ประตูหน้าเปิดไม่ได้
ผมลงจากรถ ปิดประตู แล้วก็กลับเข้าไปในรถไม่ได้
- เอาอิฐขว้างกระจกหลังสิ - ผมไม่ขว้างหรอก
ต้องคิดด้วยเวลาทำอะไร จริงๆ นะ
กุญแจเสียบอยู่ตรงที่สตาร์ต แต่ประตูหน้าเปิดไม่ได้
โธ่ เริ่มต้นแบบนี้ไม่ดีเลย
ทุบกระจกเลยดีไหม
แกจะทำยังไง ทุบกระจกเหรอ ซวยแล้วสิ ใช่ไหม
- มันเกิดขึ้นได้ยังไง - เพราะแกไม่คิดไงลูก
ไม่ตลกเลยนะ ใครมีไม้แขวนเสื้อไหม
ไม้แขวนเสื้อที่เป็นลวดน่ะ
เรามีปัญหาแล้ว รู้อะไรไหม
คนสติดีที่ไหนกันเติมน้ำมันรถ แต่ล็อกรถทั้งที่กุญแจอยู่ในรถ
นี่มันเริ่มได้แย่มาก
ลองดู เบ็น
นั่นแหละ
แยงเข้าไปไม่ได้หรอก
มันคงไม่แย่ไปกว่านี้แล้ว
เราอยู่ที่ปั๊มน้ำมัน พยายามงัดเปิดรถคันนี้
มีปุ่มปลดล็อก ฉันพยายามกดมัน
นายเกี่ยวกุญแจมาก็ได้ เราจะดึงมันออกมาเอง
แกเอามันออกมาจากรถไม่ได้หรอก
ไม่ มันไม่ได้ผล
- สอดเข้าไปในนั้น - นั่นแหละ
เดี๋ยวก่อน เดี๋ยว อย่าทำหล่นนะ
อย่าทำหล่น
เร็วเข้า เบ็น เอามาเลย
- เกือบได้แล้ว เอาเลย เบ็น - หวังว่ากระจกคงจะแตกนะ
เร็วเข้า ไอ้หนู
นายทำได้ อีกหน่อย ดึงมันมา
- เดี๋ยวก่อน ไอ้หนูเบ็นนี่ มาเลย - ใช่
เย่!
เยี่ยมเลย ทุกคน
มันไม่เคยราบรื่นเลย
แต่เราเข้าไปในรถได้ ประตูยังปิดอยู่
และเรายังคงจะไปจอห์น โอโกรตส์กัน
เดี๋ยวนะ ดันเปิดไฟทิ้งไว้ ตอนนี้รถสตาร์ตไม่ติดแล้ว
พ่อ ช่วยเข็นรถหน่อย แบตหมด
ให้ตายสิ
เอาเลย
ลุยกันเลย!
โรงแรมที่ใกล้ที่สุดอยู่ที่ไหน
คืนนี้ไม่มีโรงแรม แมตตี้
พ่อ อยู่ไหม
อยู่ พ่อได้ยินแล้ว พ่อนอนในรถก็ได้
จอห์นบอย
ผมนอนในเต็นท์ได้
หวังว่านายคงมีผ้าบุในเต็นท์นะ ไม่งั้นนายเปียกแน่
นอนในรถดีกว่า
เอางี้นะ
ถ้าฉันนอนในเต็นท์แล้วกลัว ฉันจะไปนอนกับนาย จอห์นบอย โอเคไหม
ได้เลย
นายอยากกอดหรืออยากโดนกอด
อืม ฉันกอดดีกว่า
ไม่ ฉันจะเป็นคนกอด หุบปากเลย
แค่อย่าตดในเต็นท์ฉันก็พอ
ไอ้งั่งเอ๊ย
(438 ไมล์ต่อมา)
(จอห์น โอโกรตส์)
ผมมองไม่เห็นอะไรเลย ไปเลย ผมมองไม่เห็น
- ผมจะกางเต็นท์ - พวกเขาอยู่ไหน
ฝนตกแบบนี้เราจะกางเต็นท์ยังไง ช่วยด้วย
นี่มันอะไรกัน
ผมเกลียดสภาพอากาศเลวร้าย
แต่เราจะไปตั้งแคมป์กัน ท่ามกลางสายฝนและลมแรง
และผมก็คิดว่า "ฉันขับรถมาที่นี่ทำไมวะ"
ผมไม่รู้ว่าจะทำยังไงดี ผมกางเต็นท์ไม่เป็น
- พ่อ พ่อต้องช่วยเรานะ - นี่มัน…
- อะไรนะ - ไม่เอาแล้ว อยู่ในรถดีกว่า
ตอนนี้เราน่าจะจิบพิมม์กัน บนเรือยอช์ตของใครสักคนที่เมืองคานส์
แต่เราดันมาขับรถพาสซาต ที่มีค่าน้อยกว่ารองเท้าของพ่อซะอีก
เราขับรถฝ่าสายฝนมา 12 ชั่วโมง และตอนนี้ลูกชายผมจะโดนลมพัดปลิวไป
- ช่วยผมหน่อยสิครับ พ่อ - พ่อไม่ช่วยหรอก เดี๋ยวตัวเปียก
กางเต็นท์ให้ได้ มันเป็นประสบการณ์ที่ดี เป็นการสร้างลักษณะนิสัย
มันจะช่วยได้เยอะถ้าคนที่กางเป็นมาช่วยกาง
- ผมต้องทำแบบนี้เหรอ - ใช่ ในนั้น
- ใส่นี่… - ไม่ใช่
ใช่ ในนั้น ปักหมุดลงไปในรูเล็กๆ
หมุดของฉันอยู่ไหน
เกิดบ้าอะไรขึ้นที่นี่
เด็กๆ หนาวจะแย่แล้ว
หลังคาของฉันอยู่ไหน
เขาไม่มีหลังคา
ขับรถ 12 ชั่วโมงเพื่อสิ่งนี้เหรอ
- ขับ 12 ชั่วโมงเหรอ - ใช่
มันเริ่มต้นได้แย่มาก
ทุกคนไปนอนในนรกที่ไหนก็ไปเลย ฉันจะนอนในรถพาสซาต
(มอร์คัมบ์)
อย่ายุ่งกับประตู
อย่ายุ่งกับประตูได้ไหม แม่ตื่นตั้งแต่ตีห้า
อโดนิส ตื่นเร็ว ลูกต้องไปโรงเรียนแล้ว
- ลุกขึ้น - ไม่ เอา…
ฉันทำเหมือนไม่ได้ทำอะไรเลย
ฮัลโหล
อรุณสวัสดิ์ ที่รัก
อรุณสวัสดิ์ ทำอะไรอยู่คะ
คุณอยู่ที่… ปลายสุดนั่นเหรอ
- ใช่ บนชายหาด ริมน้ำ - อ้อ เยี่ยมเลย
ผมนอนในรถ…
หวัดดีค่ะ พ่อ
หวัดดีจ้ะ เมาส์
ฝนตกลมแรงมาก ฝนตกหนักมากเลย
จริงๆ นะ มันเหมือนในหนังเลย
ผมตื่นขึ้นมากลางดึก จับผนังรถดู มันเปียกโชก ไอน้ำกลายเป็นน้ำเลย
- ผมแบบว่า "โอ้ นั่นอะไรน่ะ" - เยี่ยมเลย
เราจะไม่ลงใต้ตอนนี้แน่นอน
- ไม่เหรอ - ใช่
ขับรถนานเกินไป เราใช้เวลา 12 ชั่วโมงกว่าจะมาถึงที่นี่
พอเรากลับไป เราต้องขับมากกว่า 1,000 ไมล์แน่ๆ
ผมเลยคิดว่าเราจะไม่ขับลงใต้
ขับรถเที่ยวสกอตแลนด์
ตอนนี้เราอยู่ที่นี่แล้ว
นี่เป็นเรื่องปกติของไทสัน
เขาตัดสินใจเรื่องพวกนี้ แล้วปุบปับเขาก็เปลี่ยนใจ
ไทสันเป็นโรคอารมณ์สองขั้ว เพราะงั้นนี่แหละเขา
นี่คือ… ในทางการแพทย์ เขาถูกโปรแกรมมา ให้เป็นแบบนี้ และเขาก็อดไม่ได้
เอาละ นี่ควรจะเป็นจุดเริ่มต้น ของการเดินทางห้าวันไปแลนด์สเอนด์
แต่มันไกลเกินไป ขับรถ 12 ชั่วโมงกว่าจะถึงที่นี่เมื่อคืน
เพราะงั้นเราจะเดินทางไปสกอตแลนด์
เที่ยวชมสกอตแลนด์กัน สนุกกัน ดื่มเบียร์ และกินอาหาร
- พูดว่า "ลุยเลย" หน่อย ลุยเลย! - ลุยเลย!
- ได้เวลากินอาหารเช้าแล้ว - ผิดหวังจริงๆ
- อย่าผิด - พ่อผิดหวัง
ไปกินอาหารเช้ากัน แบบสกอตแลนด์
ผิดหวัง
ผมอยากเดินทางไปและเที่ยวชมแลนด์สเอนด์
แต่วันนึงไทสันวางแผนพวกนี้ พออีกวันเขาก็เปลี่ยนแผน
อู้ว ดูนั่นสิ!
เอาละ ทุกคน ใครสนใจ
พักที่โรงแรมดีๆ สักคืนในอาวิมอร์บ้าง
เพราะมีโรงแรมเล็กๆ อยู่สองสามแห่ง มียิมดีๆ สระว่ายน้ำ สปา ทุกอย่าง
ไม่สน
เอาอีกแล้ว
สิ่งที่เขาอยากทำวันนี้ พรุ่งนี้เขาจะไม่อยากทำมัน
มันทำให้ผมหงุดหงิด
- อยากทำแบบนั้นไหม หรือว่า… - ไร้สาระ
พลาดแล้ว เพื่อน
ออกจากทริปนี้ได้คงโชคดี
โธ่ พ่อฉันโกรธ ฉันดูออก ฉันรู้จักเขามาทั้งชีวิต
มาตั้งแคมป์กันแต่จะนอนโรงแรม ฉันเดินออกจากบ้านไปหาโรงแรมนอนก็ได้
การตัดสินใจแบบนี้มันเห็นแก่ตัว
ต่อให้ผมไม่มีวันได้เห็นข้างในโรงแรมอีก ผมก็ไม่แคร์
ผมนอนในรถคันนี้อีกหกเดือนยังได้ อย่าว่าแต่สองสามสัปดาห์เลย
ผมยกระดับมาตรฐานว่าผมรู้สึกยังไงกับมัน
เพราะงั้นก็นั่นแหละ
เขาต้องโกรธแน่ๆ เขาเดินออกไปแบบนั้น
ผมว่าไม่มีใครชอบการเปลี่ยนแปลงมากเกินไป
โดยเฉพาะคนรุ่นเก่าอย่างเขา เขาอายุ 60 แล้วนี่ ใช่ไหม
เขารู้สึกผิดหวังกับมัน เขาก็เลยโกรธ
- พ่อ ไม่เป็นไรใช่ไหม - อะไรนะ
- ไม่เป็นไรใช่ไหม - ใช่ ทำไม
- พ่อผิดหวังเหรอ - มันก็เป็นแบบนั้นแหละ
พ่ออยากนอนในโรงแรมหรือในรถ พ่อว่าไงก็ตามนั้น
- ไม่ ฟังนะ ไว้ค่อยดูกันว่าวันนี้เป็นยังไง - ไม่ พ่อตัดสินใจเลย
พ่อคือเจ้านาย
คืนนี้พ่ออยากนอนในรถอีกหรือเปล่า
หรืออยากนอนในโรงแรม
- นอนในรถ - ได้เลย
- ขอโทษนะ เราจะนอนในรถ - ตกลง
นอนในรถ
เขาพูดแล้ว คืนนี้เราจะนอนในรถกันอีก
ไม่มีปัญหา ตกลง
เอาละ หั่นเป็นสองซีก
- แบบที่แม่สอนหนูเมื่อวาน - ขยับนิ้วไป
- แม่คะ - จ๊ะ
แม่หัดทำอาหารตั้งแต่เมื่อไหร่
ยายของลูกสอนแม่ทำอาหาร เพราะตอนแรกแม่ทำอาหารได้แย่มาก
แต่แม่ทำบะหมี่กึ่งสำเร็จรูปกินได้ใช่ไหม
แม่ทำมันเก่งมากจ้ะ
ลูกจะได้เรียนรู้เสมอ จะได้เรียนรู้ตลอดชีวิต
- ตอนนี้แม่ก็ยังเรียนรู้สิ่งใหม่ๆ อยู่ ใช่ไหม - แม่แต่งงานตอนแม่อายุ 19
ใช่จ้ะ
- ลูกคิดว่าจะได้แต่งงานตอนอายุ 19 ไหม - ค่ะ
ระวังนิ้วด้วย
หนูชอบทำให้แม่ประทับใจ
หนูชอบทำอะไรหลายๆ อย่างเหมือนผู้ใหญ่
หนูกำลังฝึกอยู่เพราะพอเวเนซุเอลาแต่งงานแล้ว
หนูจะเป็นคนต่อไปที่ทำความสะอาด และทำงานและก็ทุกอย่าง
โตขึ้นลูกอยากทำอะไรจ๊ะ
ที่จริงหนูอยากไปปาร์ตี้ค่ะ
- เหรอ - และเจอใครสักคน
- ลูกอยากเจอใครที่ปาร์ตี้นั่น - ไม่รู้ค่ะ
ลูกอยากเจอใครที่ปาร์ตี้
แม่!
- อะไร ลูกอยากเจอหนุ่มที่ปาร์ตี้เหรอ - ใช่ค่ะ
- ลูกอยากเจอหนุ่มทำไมเหรอจ๊ะ - เพราะหนูอยากแต่งงานตอนอายุ 19
โอ๊ยตาย
วาเลนเซียวางแผนชีวิตในฝันเหมือนเทพนิยายไว้
สิ่งที่เธอวางแผนไว้ในหัวเธอ คือการแต่งงานและก็…
ซึ่งมันบ้ามาก เพราะเวเนซุเอลาไม่เคยเป็นแบบนั้น
และหนูกับแม่จะอยู่แต่กับผู้ชายรวยๆ
- อยู่แต่กับผู้ชายรวยๆ เหรอ - ใช่ค่ะ
อ๋อเหรอ ทำไมถึงอยากได้ผู้ชายรวยๆ ล่ะจ๊ะ
แม่คะ หนูไม่อยากจนไงคะ
โอ้ น่าเสียดาย
เพราะเราซื้อดิออร์ได้ คริสเตียนดิออร์ ชาแนล…
- เธอเป็นหนึ่งในนั้น ว่าไหม - ใช่
- ปล่อยค่ะ
- ลูกไม่ค่อย… - สิ่งที่ฉันทนไม่ได้
ฉันพยายามปลูกฝังลูกๆ ว่าเงินไม่ใช่สิ่งสำคัญ
เพราะงั้นทำสิ่งที่ทำให้เรามีความสุข
แต่วาเลนเซียเป็นดีวา
เธอบอกคนอื่นว่า "เราคือฟิวรี่"
วาเลนเซียคือเด็กคนนั้น
เธอคือคนที่คาดหวังว่า จะนั่งบนเครื่องบินเจ็ตและดื่มแชมเปญ
- ถ้าไม่มีใครอยากแต่งงานกับเธอล่ะ - หนูจะบังคับให้พวกเขาแต่งงานกับหนู
แล้วถ้าเขาไม่ชอบเธอเลยล่ะ
หนูมีผู้ชายที่หนูต้องการแล้ว และเขาก็หลงรักหนู
- ดี เขาหลงรักเธอ - ใช่
สกอตแลนด์แสนสวย!
แต่ฉันจะบอกให้ว่ามันคืออะไร ขับขึ้นลงเนินที่นี่มันดียังไงเหรอ
สวยจริงๆ
ดูภูเขาทางขวาและทางซ้ายสิ สวยมาก
ลงตรงนี้ไปซื้อกระโปรงสกอตกันหน่อยดีไหม
เอาละ
คุณเคยวัดตัวยักษ์แบบผมไหม
- น่าทึ่งใช่ไหมล่ะ - ใช่ ไหนดูซิ
ใช่ไหม
สูงอีกหน่อยได้ไหม ปิดไขมันรอบเอวหน่อย
ได้เลย ดูนั่นสิ
- ทาร์ต - อ๋อเหรอ
ขอแต่งตัวก่อนนะ ให้ผู้ชายแต่งตัวหน่อย
- เป็นไง - โอ้ ค่อยเข้าท่าหน่อย
- ค่อยเข้าท่าหน่อย - ผมรู้อยู่แล้ว
- ผมว่าผมพร้อมดื่มเบียร์แล้ว - พ่อครับ
- โอ้! - พ่อ
ผมจะไปผับ เหมือนหนุ่มสกอตตัวจริง
ไทสัน ขอถ่ายรูปหน่อยได้ไหม
มันเป็นเมืองเล็กๆ ในที่ห่างไกล
ตรงไปสุดขอบโลกเลย
ภายในสิบนาที คนก็มากันเต็มไปหมด
มีคนมาต่อแถวอยู่ข้างนอกขอถ่ายรูป มันบ้ามากเลย
- เอาละ ผับอยู่ไหน ไปเลย - ขอบคุณ
ถ้าผมอยากให้คนรุมล้อม
ผมไปเมืองไหนก็ได้ในประเทศหรือในโลก จะมีแต่คนมารุมล้อมผม
ไม่ว่าจะชกมวยหรือไม่ชกมวย
- สวัสดีครับ - สบายดีไหม
- ขอบคุณค่ะ - สวัสดีครับ
ที่จริงผมชอบนะ
เวลาคุณไปสถานที่เหล่านี้ หลังจากแขวนนวมมาหลายเดือน
ทุกคนอยากเข้ามารุมล้อมราชายิปซี
ตอนนี้อูซิกอยู่ไหน
เขาอยู่ไหน
ผมคิดว่า "เอาอีกแล้ว"
ผมคิดว่าเขาชอบที่เขาได้รับความสนใจจากผู้คน
การเป็นตัวเขา มนุษย์คนหนึ่งที่มีชื่อเสียงที่สุดในโลก…
- ชกเขาก็ได้ ชกเขาสักหมัด - เหรอคะ ได้เหรอ
เอาเลย
เขาต้องการมัน ใช่ไหม
เพราะเขาเป็นดาวเด่นของรายการอีกแล้ว เขาทำมันเพื่ออะไร
เขาเบื่อ
ผมรู้สึกเป็นอิสระ
(บาร์เคลย์มอร์)
เอาเบียร์อีกไหม ใครอยากดื่มอีกสักแก้วไหม
สี่ ห้า หก เจ็ด แปด เก้า
เขาติดอยู่ในช่วงเวลานั้น
- แด่ทุกคนในนี้ แด่สกอตแลนด์ - ดื่ม แด่สกอตแลนด์
เวลาทุกคนตะโกนเรียกชื่อเขา มีแฟนๆ ออกมาทุกหนทุกแห่ง
มันเป็นแรงบันดาลใจให้เขา
และผมรู้ว่ามันจบลงตรงไหน
ไม่บนสังเวียนก็ในสถานบำบัด
และผมคิดว่าทั้งสองอย่างไม่ใช่การจบที่ดี
เร็วเข้า
ชาวบ้านชอบมันมาก ผมก็ชอบมาก มันเหลือเชื่อจริงๆ
เราจอดรถไว้ที่ไหน
- สบายดีไหม - นั่นรถตู้เน็ตฟลิกซ์
ทุกคนคิดเสมอว่าพวกเขายังมีมัน
แต่บอกได้เลยว่าผู้คนคิดถึงราชายิปซี
ไทสัน!
บางทีผมอาจต้องให้สิ่งที่พวกเขาต้องการ
- โอเคเลย ขอบคุณครับ - ไทสัน!
ทำไมไทสันใส่กระโปรงสกอตเดินไปเดินมา
ไม่นะ ขอร้อง
ไทสันชอบทำตัวเด่นมาตลอด
และชื่อเสียงก็เป็นสิ่งที่ เราต้องเติบโตมากับมันในฐานะครอบครัว
แต่ฉันกังวลว่าพอเด็กๆ โตขึ้น พวกเขาจะรับมือยังไง
เวเนซุเอลาไปไหนมาไหนคนเดียว
และมีผู้คนมองทุกวัน นี่เป็นประสบการณ์ใหม่สำหรับเธอ
มันเป็นสิ่งที่ฉันกังวล
ฉันตื่นเต้นกับการแข่งแล้ว
- ตื่นเต้นจัง - ฉันด้วย
ใส่ชุดทวีดแล้วฉันรู้สึกหรูเลิศมาก
เวเนซุเอลาไปดูแข่งม้าที่ยอร์กวันนี้
ฉันจัดการให้เธอไปที่นั่นและกลับมา
ฉันแค่อยากแน่ใจว่าเธอปลอดภัย
อยากรู้จังว่าสาวๆ ไปถึงหรือยัง
อาจจะถึงแล้ว เช็กดูไหม โทรหาใครสักคนไหม
ฉันจะโทรถามลีอาห์ว่าเธออยู่ไหน
ทุกคนอยู่ที่นั่นแล้วเหรอ อยู่ที่นั่นเพียบเลย
- อยู่ที่นั่นเพียบเลยเหรอ - ได้ งั้นแค่นี้นะ
- ต้องสนุกสุดๆ แน่ - ฉันว่ามันจะดีมากเลย
เธอบอกว่าคนเยอะมาก
ฉันชอบไปเที่ยวกับเพื่อนๆ
มันดีมากค่ะ
ฉันไม่ใช่ทาสที่ถูกขังไว้ในบ้านทั้งวัน เพราะงั้นมันดีมากค่ะ
แม่ฉันบอกว่าต้องอยู่กับพวกเธอคนใดคนหนึ่ง
วันนี้เธอทิ้งฉันไม่ได้นะ ฉันจะไม่อยู่คนเดียวหรอก
ฉันไม่ทิ้งหรอก
แม่บอกฉันตลอดว่า "อย่าเดินไปไหนมาไหนคนเดียว"
- นี่สนามม้าเหรอ - ใช่
เจอพวกยิปซี ฉันรอไม่ไหวแล้ว
- ตื่นเต้นจัง - ใช่
เอาเท้าลง แล้วก็ลงไปจากเคาน์เตอร์ครัวของแม่
มันไม่ใช่ของแม่ ของพ่อต่างหาก
ไม่ใช่จ้ะ จอมซน
แล้วผนังข้างนอกล่ะเป็นของใคร
ผนังพวกนั้นกับผนังพวกนี้ และห้องครัวนี้เป็นของแม่ทั้งหมด
- เหรอคะ - พ่อของลูกแค่อาศัยอยู่ที่นี่
ทำไมพ่อมานอนที่นี่ล่ะคะ
ทำไมพ่อมานอนที่นี่เหรอ เพราะแม่อนุญาตให้นอนน่ะสิ
ไทสันไปเที่ยวแล้ว พรินซ์ก็ไปกับเขา เวเนซุเอลาก็ไปเที่ยววันนี้
และฉันถูกทิ้งให้อยู่บ้านตามลำพังกับเด็กน้อยห้าคน
ฉันว่าฉันจะต้องรู้สึกเหนื่อยแน่ๆ
ฉันชินกับการมีคนช่วยงานในบ้าน
บ้านเงียบมาก
ปกติแล้วจะมีพวกวัยรุ่นวิ่งเล่นกันที่นี่
มันเป็นความรู้สึกแปลกๆ
ฉันคิดว่าเวลามีคนอื่นอยู่ให้คุยด้วย ก็จะไม่รู้สึกเหงา
แต่จริงๆ แล้ว การที่คนที่โตแล้วสามคน ไม่อยู่ให้คุยด้วย
มันแปลกๆ
ไม่นะ ริโก
แม่ เขาเอามือหยิบแตงโมกิน
งั้นก็เอาช้อนตักป้อนให้เขาสิ
มันเป็นอะไรที่แปลกๆ การที่รู้ว่า
พวกเขาไม่ได้อยู่ในการควบคุมของคุณ แต่พวกเขาจะเป็นเด็กตลอดไปไม่ได้
เวเนซุเอลากำลังโตและกลายเป็นหญิงสาว
เป็นความรู้สึกที่แปลกมาก
ทุกอย่างมันใหม่สำหรับฉัน
เหมือนเมื่อวานเธอยังอายุแปดขวบ ยิ้มฟันหลอ
ตอนนี้เธอเป็นหญิงสาว เวลามันผ่านไปเร็วมาก
มันรู้สึกแปลกๆ
มันทำให้ฉันรู้สึกไม่มั่นใจกับทุกอย่าง
เพราะสักวันหนึ่ง เธอจะไปใช้ชีวิตในแบบของเธอเอง
ฉันมองแล้วคิดว่า
"นั่นเป็นก้าวสำคัญสำหรับเธอ"
(การแข่งม้าที่สนามยอร์ก)
- ใครๆ ก็มองเธอ - ฉันรู้
ฉันรู้สึกเหมือนตัวประหลาด
เหมือนโชว์ละครสัตว์ชุดใหญ่
ดีค่ะที่ได้ไปเที่ยวกับเพื่อนๆ เดินเที่ยวกัน คุยกัน
ฉันเป็นเด็กสาวอายุ 15 ไปเที่ยวโดยที่ไม่มีพ่อกับแม่
ฉันเข้าใจว่าผู้คนรู้จักฉันและอะไรก็ตาม
แต่ฉันไม่อยากรู้สึกแปลกแยก เวลาฉันไปที่ไหนสักแห่ง
มีผู้ชายเดินข้างๆ ฉัน ทำเหมือนเขากำลังเดินกับฉัน
เร็วเข้า!
- คุณสวยจังเลย - คุณเวเนซุเอลาใช่ไหม
- คุณสวยมาก - ขอบคุณค่ะ คุณก็สวย
ขอโทษนะ ขอถ่ายรูปกับคุณได้ไหม
ฉันไม่ได้รับอนุญาตค่ะ ขอโทษนะ
ฉันคิดว่าคนบางคน ก่อนที่พวกเขาจะเข้าไปหาใครสักคน
มีสมองและคิดว่า
"มีคนทำแบบนี้ก่อนฉันกี่คนแล้ว"
อยากขึ้นไปข้างบนไหม
- เอมี่! เวเนซุเอลา! - ยังไงม้าเที่ยวนี้ก็แข่งเสร็จแล้ว
เวเนซุเอลา คุณสวยมาก
คุณก็สวยค่ะ
(ห้องชมการแข่งขันระดับพรีเมียม)
ถ้ามีใครใส่ชุดเหมือนฉัน ฉันร้องไห้แน่ๆ รับรองได้
นั่นแหละที่ฉันกลัวที่สุด
- วันเกิดเธอเมื่อไหร่ - กันยายน
ฉันจะฉลองวันเกิดครบ 16 ปี หวังว่านะ
หนุ่มๆ กับสาวๆ หรือแค่สาวๆ
ไม่รู้สิ ฉันอาจจะเชิญแต่ผู้หญิงกับเด็กผู้หญิงก็ได้
ฉันว่าแบบนั้นน่าจะดีกว่า
โอกาสที่งานจะล่มน้อยลง
ถ้าเด็กผู้ชายอยู่ที่นั่น พวกเขาจะทำของพัง ดื่ม ต่อยตีกันและทะเลาะกัน
ใช่ มีแค่ผู้หญิงกับเด็กผู้หญิงจะดีกว่า
- ค่ำคืนของสาววัยรุ่น - ใช่
- ฉันชอบปาร์ตี้สาวๆ มากกว่า - ฉันเหมือนกัน
เวลาหนุ่มๆ อยู่ที่นั่น ก็จะดื่มกันมากเกินไป
ไม่มีใครอยู่ที่นั่นเพื่อหัวเราะสนุกกัน ทุกคนต้องการผู้ชาย
- ฉันอายุแค่ 15 เธออายุ 13 - ใช่
- แม่ฉันแต่งงานตอนอายุ 17 - แม่ฉันแต่งงานตอนอายุ 18
ฉันคงไม่อยากแต่งงานตอนอายุแค่นั้นแน่
- ไม่อยากเหรอ - ไม่ ไม่มีทาง
ประเด็นคือฉันไม่อยากรีบแต่งงาน
- ถ้าฉันมีแฟน - ใช่
- เข้าใจใช่ไหม - เข้าใจ
ฉันอยากใช้ชีวิตร่วมกับเขา คิดว่านะ
- ใช่ - แต่… ใช่
ฉันไม่ไหวกับเธอแล้วเนี่ย
เพื่อนๆ ฉันมีแผนของตัวเองแล้ว พวกเธออยากใช้ชีวิตของตัวเอง
ถึงจุดหนึ่งทุกคนจะอยากแต่งงาน
แต่ตอนนี้ ฉันอายุแค่ 15 เพราะงั้น…
เราไม่รู้ว่าจะเกิดอะไรขึ้นในอนาคต
พ่อฉันไปเที่ยวสกอตแลนด์กับหนุ่มๆ และเขาก็นอนในรถ
- เขานอนในรถเหรอ - ใช่ ในท้ายรถ
เห็นไหมว่าพ่อเธอตัวสูงแค่ไหน เขานอนในรถได้ยังไง
เมื่อคืนเขาโทรหาแม่ฉัน
เขาเปิดท้ายรถ สองขาห้อยลงมา
ที่สกอตแลนด์ อยู่ในรถหนาวมาก
- เขากำลังสร้างความทรงจำ - ใช่
พวกเขาสนุกกัน
(ขอต้อนรับสู่ดัลแรดดี ฮอลิเดย์ พาร์ค)
จะบอกอะไรให้นะ เด็กๆ ทริปนี้มันเหลือเชื่อจริงๆ ใช่ไหม
จนถึงตอนนี้ก็ดีอยู่นะ เยี่ยมมากเลย
จากจุดที่เราเริ่มต้นในมอร์คัมบ์ เทียบกับจุดที่เราอยู่กันวันนี้
เป็นการกระชับความสัมพันธ์ที่ดีสำหรับเด็ก ออกมาเที่ยวและอื่นๆ กันสนุกดี
มีอะไรดีๆ ให้ดูเยอะเลย ว่าไหม
แล้วนายจะขึ้นชกครั้งต่อไปเมื่อไหร่ จอห์นบอย
พวกเขาหาคู่ชกให้ผมไม่ได้
ผมชกครั้งสุดท้ายเมื่อเดือนกันยายน แต่พวกเขากำลังพยายามหาคู่ชกให้ผมอยู่
แล้วนายมองว่า ตัวเองจะไปได้ไกลแค่ไหนกับการชกมวย
ไกลที่สุดเท่าที่จะทำได้ ก็แชมป์โลกนั่นแหละ
เป้าหมายของนายคืออะไร ความใฝ่ฝันของนายคืออะไร
ความใฝ่ฝันของผมคือเป็นเหมือนอา
แค่นั้น จะทำอะไรได้อีกล่ะ
ถ้าไม่หวังจะเป็นคนเก่ง แล้วจะทำอะไรได้ ไม่มีอะไรเลย
แล้วลูกล่ะ พรินซ์
- เหมือนกันเป๊ะเลย - คืออะไร
ชกมวย
- ชกมวยเหรอ - ครับ
ทุกคนอยากเป็นนักมวย ใช่ไหม
พวกนายเลือกกีฬาที่ยากที่สุดในโลก
ทุกคนเป็นนักมวยได้ แต่มันไร้ประโยชน์
ถ้าคุณเป็นแชมป์มวยไม่ได้
โดนชกหัวไปจะมีประโยชน์อะไร
จะเป็นนักมวยได้ต้องมีคุณสมบัติเฉพาะตัวที่ดี
จะเป็นนักมวยดังได้ คุณสมบัติเฉพาะตัวยิ่งต้องดี
ฉันไม่แนะนำให้ทุกคนชกมวย ฉันว่ามันเป็นเรื่องตลก
แต่เมื่อทำสำเร็จ ก็จะใช้ชีวิตอย่างมีความสุข ใช่ไหม
เหรอ ดูฉันสิ ฉันไปไหนไม่ได้เลย
รู้สึกทรมานทุกที่ที่ฉันไป นายไม่เห็นเหรอ
คิดว่าอยากเป็นแบบนั้นเหรอ
ตอนนี้ผมคิดว่าอยากเป็นนะ
ไปไหนไม่ได้ ทำอะไรโดยที่ไม่มีใครถ่ายวิดีโอไม่ได้เลย
ฉี่ในพุ่มไม้ก็ไม่ได้
เพราะจะมีไอ้งั่งถ่ายวิดีโอ แล้วเอาไปโพสต์ออนไลน์
- ก็ให้ถ่ายไปสิ - จะบอกให้นะ
- ผมรู้ว่าอาให้ถ่าย - นี่คือความเป็นจริงของมัน
นี่คือกับดักแห่งความสำเร็จ
ฉันแค่พูดความจริง มันไม่ใช่แค่ร่ำรวยและมีชื่อเสียง
พอนายเลิกทำสิ่งที่นายทำอยู่ ไม่ทำมันแล้ว นั่นจะเป็นไปในแง่ลบ
มันทำให้สุขภาพจิตนายแย่ลงได้
แล้วสภาพจิตใจแกเป็นยังไงบ้าง ไทสัน ตอนนี้ที่แกแขวนนวมแล้ว
ก็ห่วยเหมือนเดิม
ไปส่งลูกๆ ที่โรงเรียน ไปรับกลับ เข้านอนแต่หัวค่ำ ตื่นแต่เช้า
ไม่มีเวลามาป่วยทางจิตหรอก
ผมเชื่อว่าคนที่ปัญหาสุขภาพจิต
คุณมีมันเพราะปัญหาทั้งชีวิตของคุณ
ผมจำได้ว่าตอนห้าขวบ ผมกังวลใจมากและซ่อนตัวอยู่ในตู้
คิดว่าจะเกิดเรื่องเลวร้ายขึ้น
เลิกพูดเรื่องนี้เถอะ มันเป็นเรื่องที่คุยแล้วรู้สึกกดดัน ว่าไหม
- มันลึกซึ้ง ว่าไหม - มันไม่ได้กดดันเลย
มันดีที่คนจะได้ฟังมัน
เพราะรู้ไหมว่ามีคนกี่ล้านคน
มีหลายร้อยล้านคนเลยละ
- ที่พูดเรื่องนี้ไม่ได้ ที่ไม่อยากได้ยินมัน - จะบอกให้นะ
- อดีต… - เหมือนพ่อตอนนี้เลย
ผมเคยซ่อนตัวอยู่ในตู้
จำได้ว่ารู้สึกเหมือนมีคนจะมาจับตัวผมไป
เหมือนผมกำลังจะถูกทอดทิ้ง
และตอนนี้เห็นชัดว่าผมบอกได้ว่า มีความกังวลตั้งแต่เด็ก
- มันมีเหตุผลที่เรียกว่าอดีต - เราจะไม่พูดถึงมัน
เราพยายามช่วยคนที่อาจจะฟังอยู่
ใช่ พ่อรู้ แต่การได้ฟังเรื่องนั้น
แกแค่อยากทำให้คนร้องไห้
ผมว่าพ่อผมมีความคิดแบบหัวโบราณ
สมัยเขา คนไม่พูดถึงเรื่องพวกนั้น
สำหรับผม ประสบการณ์ส่วนตัวของผมคือ ผมมีภาวะทางจิตใจที่ย่ำแย่
และนั่นก็มาจาก การเก็บทุกอย่างไว้ในใจมานานมาก
แล้วมันก็ระเบิดออกมาและมันก็สายเกินไป
ซ่อนตัวอยู่ในตู้ รอให้มีบางอย่างเกิดขึ้นเหรอ
มันเป็นเรื่องจริง
ให้ตายสิ ถ้าพ่อรู้เรื่องนั้นสักครึ่งนึง พ่อคงประสาทเสียไปแล้ว
เด็กๆ ซ่อนตัวอยู่ในตู้ คิดดูสิ ลืมมันซะเถอะนะ
สิ่งที่ผมได้ยินทำให้ผมสติแตก ผมไม่เคยรู้เลยว่าเขาซ่อนตัวอยู่ในตู้
มันทำให้ผมเศร้าใจ คิดว่าผมอาจจะพลาดมันไป
ตาเขามองมาที่ผมและบางครั้งก็พูดว่า "พ่อน่าจะช่วยผม"
และผมก็รู้ว่าในใจผมคิดว่า ทั้งหมดอาจเป็นความผิดของผมที่เขาเป็นแบบนั้น
แต่รู้ไหม ตอนที่เขาไม่ยุ่งกับการอยู่ในค่ายมวย การชกมวย หรืออะไรแบบนั้น
ผมรู้สึกว่าสุขภาพจิตด้านมืดของเขากลับมาอีกครั้ง
ผมเลยกลัวเพราะผมรู้ว่าเขาเป็นยังไง
ผมรู้สึกได้เลย
เขาจะชกอีก
เขาทิ้งมันไม่ได้
สำหรับเขา มันเป็นยา
แต่ฟังนะ เขาต้องผ่านครอบครัวของเขาไปก่อน
และถ้าเราต้องปิดปากและมัดเขาไว้
มัดเขาไว้แล้วขังเขาไว้ในห้องหกเดือน
เราก็จะทำ ก่อนที่เราจะให้เขาชกอีก
เราจะเอาชนะเขา เขาจะไม่ได้รับอนุญาตให้ทำมัน
มันต้องเป็นแบบนั้น
(ตอนต่อไป)
ใจผมยังโหยหาการชกมวย
ผมกลับเข้าค่ายมวยได้ เพื่อขึ้นชกอีกสักสองสามไฟต์
คุณจะกลับไปชกอีกไม่ได้
ไทสัน ฟิวรี่!
เราจะสำรวจความคิดเห็นดู เพื่อที่จะขึ้นชกไฟต์ใหญ่ๆ
เราจัดชกกับโจชัวได้
ขอดูเงินหน่อย
ความยั่วยวนใจมันยากที่จะห้ามใจได้
แล้วแต่คุณนะ พ่อหนุ่ม
คุณคือคนที่ต้องตัดสินใจ
พวกเขาจะบังคับให้เขากลับขึ้นสังเวียน
ถ้าเขาทำแบบนั้น ผมต้องทะเลาะกับเขาแน่ เขาคงเป็นไอ้โง่สุดๆ
ลุย เจ้าเบิ้ม!
มีเสียงในใจผมพูดว่า บนสังเวียนนั่นอาจเป็นผมได้อีกครั้ง
เขาพูดจริงเหรอ
ไม่มีอะไรเหมือนการชกที่ดุเดือดเร้าใจ
คำบรรยายโดย ประเมิน ปิ่นทอง ดือดเร้าใจ